|  |  |
| --- | --- |
|  | **KINNITATUD**Välisvahendite osakonna juhataja 13.09.2023 otsusega nr 1-24/136„Perioodi 2021–2027 Euroopa Sotsiaalfondi meetme „Kodanikuühiskonna mõju suurendamine ja arengu toetamine“ vormide kinnitamine“LISA 1 |
| **Seletuskiri toetatavate tegevuste eelarvele perioodil 01.01.-31.12.2025** |  |

* 1. **Toetatav tegevus: 2.1. Süsteemse kogukonnapõhise laste ja noorte kaasamismudeli arendamine**

**1.1.1. Arenguprogrammi välja töötamise kulu** (eelarve tabeli rida nr 1.1.1)

2025. aastal on arenguprogrammi välja töötamise (sh ajakohastamise) kulu kokku **74 728 eurot**, mis jaguneb järgmiselt:

Arenguprogrammi täiendamiseks mõeldud sisendi kogumiseks, analüüsiks ja uue hanke lähteülesande koostamiseks on planeeritud **10 028 eurot**. Arenguprogrammi täiendamisega seotud kuludeks on 2024. aastal moodustatud töögrupi (edaspidi AP töögrupp) kaasamisega seotud kulud (näiteks transpordi-, majutus-, toitlustus- ja seminariruumide rendi jms kulud) ning AP töögrupi liikmete tööjõukulud. AP töögrupis osalemine võtab ajaressurssi, selle kompenseerimiseks on AP töögrupi liikmetele planeeritud käsunduslepingu alusel tasu 200€ bruto, mis teeb tunnitasuks 13.3 € (bruto). Ajaliselt on planeeritud AP töögrupi liikme töömahuks 15 tundi kuus, käsunduslepingud sõlmitakse 2025. aasta veebruarist novembrini (k.a.).  AP töögrupi suuruseks on kuus inimest (viis liiget ja üks kaardistusekspert), neist kolme liikmega sõlmitakse käsunduslepingud. Kaks AP töögrupi liiget on käesoleva projekti projektijuht ja -spetsialist, kellele on kõnealuse töögrupi töös osalemine töölepinguliselt projektis kokku lepitud.

AP töögruppi juhib kaardistusekspert, kes vormistab arenguprogrammi varasema verisooni, erinevate osapoolte sisendi ja AP töögrupi töö toel aasta lõpuks arenguprogrammi täiendatud versiooni, mida kasutatakse järgmise arenguprogrammi teenusepakkuja leidmiseks. Arenguprogrammi täiendatud versiooni esitamise eest ja AP töögrupi töös osalemise kohta sõlmitakse töövõtuleping ja kaardistusekspert esitab kirjeldatud tegevuse eest arve suuruses **3000 €**.

Maakondlike kodanikuühiskonna konsultantidele ja maakondlike vabaühenduste nõustamisteenusega seotud isikutele ja KÜSKi teenistujatele, kes projekti tegevusi ellu viivad. Õppereisi Portugali korraldamiseks ja ellu viimiseks on planeeritud **59 000 eurot**. Õppereisi kuludeks on transpordi, majutus-, toitlustus- ja seminariruumide rendi kulud, koolituskulud jms. Õppereisil osaleb umbes 30 inimest ja organiseemiseks järgitakse riigihanke seadust.

Õppereisiga seonduvateks kuludeks on planeeritud veel **2700 eurot.** Õppereisiga seonduvateks kuludeks on projektimeeskonda mitte kuuluvate, kuid vabaühenduste nõustamisega seotud KÜSKi teenistujate päevarahad ning MAK konsultantide Eesti sisene transpordikulu lennujaama ja tagasi.

**1.1.2 Arenguprogrammi läbi viimise kulu** (eelarve tabeli rida nr 1.1.2).

Arenguprogrammi läbiviimiseks ja osalemiseks on planeeritud **50 200 eurot,** mis jaguneb järgmiselt:

Arenguprogrammi läbiviimise kuluks on sellest planeeritud **42 700 eurot**. Arenguprogrammi läbiviija on Teaduse ja Kultuuri SA Domus Dorpatensis, kellega sõlmitakse töövõtuleping. Teenusepakkuja valiti 2024. aastal läbiviidud riigihanke “Maakondlike arenduskeskuste kodanikuühiskonna konsultantide arenguprogrammi läbiviimine Kodanikuühiskonna Sihtkapitali SA-le" tulemusena. Hanke viitenumber on 281858. Teenusepakkuja esitab arved kahes osas. Esimene osa (50%) makstakse välja peale täpse kava esitlemist ja esimese koolituspäeva läbiviimist teine osa (50%) makstakse välja peale lepingu elluviimist. Summadele ei lisandu käibemaksu.

Arenguprogrammi sisu valmis 2024. aasta II kvartaliks AP töögrupi töö tulemusena. Kujundatud arenguprogrammi elluviija lähtub oma teenuse läbiviimisel kooskõlastatud programmist, mis kätkeb endas 3 kahepäevast koolitusmoodulit kontaktõppe vormis, mille tegevused on kokku lepitud. Arenguprogramm läbitakse 2025. aasta II kvartali lõpuks, millele järgneb jätkukohtumine kõikide osapooltega III kvartalis. Arenguprogrammi koolituspäevade käigus toimuvateks tegevusteks on näiteks koolitused, seminarid, võrgustikutööd edendavad kohtumised vms.

Arenguprogrammi koolituspäevadel osalemiseks on planeeritud osalejate transpordikuluks **7500** eurot. Osaleb 20 inimest ja planeeritud on viie sõidukorra kulu (kõik koolituskorrad on füüsilised). Antud kalkulatsioon on tehtud 2024. aasta kogemuse pealt, kui oli vaja sarnaselt kompenseerida üle-eestilise MAK võrgustiku transport alategevustes.

**1.1.3 Arenguprogrammi hindamise kulu** (eelarve tabeli rida nr 1.1.3).

Arenguprogrammi hindamiseks on eelarvesse planeeritud **1 500 eurot,** mida makstakse AP töögrupi kaardistuseksperdile töövõtulepingus kokkulepitud tingimustel, arve alusel. Töövõtulepingus kajastub, et hindamismetoodika vormistab AP töögrupi kaardistusekspert, kelle töö tulemusena vormistatakse arenguprogrammi hindamismetoodika dokument ja viiakse läbi hindamine.

Arenguprogrammi hindamismetoodika välja töötamiseks ja hindamiseks kasutatakse AP töögruppi, kes 2026. aasta lähteülesande vormistamisele eelnevalt hindab 2025. aastal läbiviidud arenguprogrammi kokkulepitud hindamismetoodika alusel. Hindamismetoodikat kasutatakse arenguprogrammi eesmärgipärasuse ja tulemuslikkuse hindamiseks. Hindamismetoodika välja töötamine ja hindamine on osa arenguprogrammi täiendatud versiooni välja töötamisest. Kokkulepitud metoodika järgi hinnatakse ka järgnevaid arenguprogrammi versioone (aastal 2026 lõpus ja 2028 alguses). Lisaks AP töögrupile hindavad arenguprogrammi kõnealuse hindamismetoodika abil arenguprogrammi teenusepakkuja ja arenguprogrammi läbijad. Eelkirjeldatud kolme osapoole hindamisest tehakse AP töögrupi kaardistuseksperdi poolt kokkuvõte. Kokkuvõte valmib 2025. aasta IV kvartali lõpuks.

* 1. **Toetatav tegevus: 2.2 Laste ja noortega tegelevate vabaühenduste kaasamis- ja osalemisoskuste tõstmine**

**1.2.1 Maakondlike koolitus- ja arendustegevuste korraldamine ja läbi viimine**

**1.2.1.1 Maakondlike koolitus- ja arendustegevuste ette valmistamise ja välja töötamise kulu** (eelarve tabeli rida nr 2.1.1).

Maakondlike koolitus- ja arendustegevuste ette valmistamise ja välja töötamise kulu on planeeritud **33 704 eurot**, mis jaguneb järgmiselt:

2024. aastal moodustati töögrupp (edaspidi MK töögrupp), vabaühenduste kaasamisoskuste arendamise eesmärgil. Töögrupp koostas hanke lähteülesande, mille eesmärgiks oli leida teenusepakkuja, kes koostaks kogutud andmete põhjal kontseptsiooni vabaühenduste kaasamisoskuste tõstmiseks. Vabaühenduste laste ja noorte kaasamisoskuste tõstmise kontseptsiooni koostab 2025. aasta II kvartali lõpuks teenusepakkuja SA Mõttekoda Praxis.

Koostatud kontseptsiooni alusel töötab MK töögrupp välja süsteemi/tööriistakasti vms kavandi, mille kaudu vabaühenduste laste ja noorte kaasamisoskusi arendada. Eelarves on planeeritud MK töögrupi süsteemi/tööriistakasti kavandi välja töötamise kuluks **12 704 eurot.** Selles sisalduvad näiteks MK töögrupi liikmete ja nn vabakuulajate kaasamisega seotud kulud, sh transpordi-, majutus-, toitlustus- ja seminariruumide rendi kulud . MK töögrupi liikmetega on planeeritud sõlmida käsunduslepingud. Ajaliselt on planeeritud MK töögrupi liikme töömahuks 15 tundi kuus vahemikus 2025. aasta märtsist detsembrini (k.a.). MK töögrupi suuruseks on seitse inimest (kuus liiget ja kaardistusekspert), nelja liikmega sõlmitakse käsunduslepingud. Kaks MK töögrupi liiget on käesoleva projekti projektijuht ja -spetsialist, kellele on kõnealuse töögrupi töös osalemine töölepinguliselt projektis kokku lepitud.

MK töögruppi juhib kaardistusekspert, kes vormistab MK töögrupi töö tulemusena vabaühenduste kaasamisoskuste tõstmiseks süsteemi/tööriistakasti esialgse kavandi ja hanke lähteülesande, leidmaks teenusepakkuja, kes kavandit testiks aastal 2026. Kavandi esitamise eest ja MK töögrupi töös osalemise kohta sõlmitakse MK kaardistuseksperdiga töövõtuleping ja kaardistusekspert esitab kirjeldatud tegevuse eest arve suuruses **3000 €**.

Kogukonnapraktika on projektis elluviija poolt välja pakutud vabaühenduste kaasamisoskuste arendamiseks rakendatav tööriist, mille projektis kasutamise asjakohasus selgitatakse välja läbi üle-eestiliste testimiste. Antud tegevuseks on eelarves planeeritud **18 000 eurot**. II-III kvartalis toimub kogukonnapraktika üle-eestiline testimine. IV kvartalis tehakse analüüs kogukonnapraktika mudeli kasutamisest vabaühenduste laste ja noorte kaasamise kompetentsi kasvatamisel ja lepitakse kokku edasised eesmärgid aastaks 2026. Kogukonnapraktika läbiviimiseks leitakse teenusepakkuja hinnapäringu alusel vähemalt kolmele pakkujale.

**1.2.1.2** **Maakondlike koolitus- ja arendustegevuste läbi viimise kulu** (eelarve tabeli rida nr 2.1.2).

Koolitus- ja arendustegevuste läbiviimise kulusid on planeeritud **43 310 eurot**, mis on teenusepakkuja SA Mõttekoda Praksis töövõtulepingu kulu, viimaks läbi maakondlike koolitus- ja arendustegevusi. Teenusepakkuja valiti 2024. aastal läbiviidud riigihanke “Maakondlike vabaühenduste laste ja noorte kaasamisoskuste tõstmise kontseptsiooni koostamine Kodanikuühiskonna Sihtkapitalile " tulemusena. Hanke viitenumber on 282345. Teenusepakkuja esitab arved kolmes osas: I etapi teostamise järgselt 30% lepingu hinnast; II etapi kontseptsiooni vastuvõtmise järgselt 60% lepingu hinnast; III etapi kontseptsiooni ja tegevuskava esitlemise järgselt 10% lepingu hinnast. Kohtumisi ja/või koolitusi plaanitakse viia läbi igas maakonnas vabaühenduste arenguvajaduste kohta info kogumiseks. Kohtumiste ja analüüsi tulemusena koostab teenusepakkuja SA Mõttekoda Praxis II kvartali lõpuks kontseptsiooni, kuidas tõsta maakondlike vabaühenduste kompetentsi laste ja noorte kaasamises. Kontseptsiooni abil loob elluviija moodustatud ekspertide MK töögrupp aasta lõpuks süsteemi/tööriistakasti vms kavandi, mille kaudu vabaühenduste kaasamisoskusi tõsta. 2026. aastal leitakse teenusepakkuja, kes esmakordselt eelpool kirjeldatud kavandit katsetaks sihtrühmas.

**1.2.1.3 Maakondlike koolitus- ja arendustegevuste hindamise kulu** (eelarve tabeli rida nr 2.1.3).

2025. aastaks koolitus- ja arendustegevuste hindamise kulusid ei ole planeeritud.

**1.2.2 Noortele suunatud teadlikkust tõstvate kohtumiste ja sündmuste korraldamine**

**1.2.2.1 Kohtumiste ja sündmuste ning teavitustegevuste ette valmistamine** (eelarve tabeli rida 3.1.1).

Kohtumiste ja sündmuste ning teavitustegevuste ettevalmistamiseks (näiteks sündmuse infovoldikute koostamine, tõlketeenus, kujundamine, toimetamine vms) on planeeritud **5800 eurot.**

**1.2.2.2 Kohtumiste ja sündmuste ning teavitustegevuste läbi viimine ja korraldamine** (eelarve tabeli rida 3.1.2).

2025. aastaks on planeeritud 20 noortele suunatud kohtumist või sündmust kogumaksumusega **80 000 eurot**. Tegevuse sisu selgub 2025. aasta I pooles.

Kohtumiste ja sündmuste läbi viimise kuludeks on näiteks moderaatorite,esinejate ja noori toetavate mentorite vms kulu; transpordi-, toitlustus- ja seminariruumide rendi kulu; sündmuste korralduseks tarvilike vahendite ja lahenduste (näiteks heli-, valgustus- ja esitlustehnika, sh tehniku teenus vms) kulud ning teavituskulu (näiteks plakatite, flaierite vms kujundamise ja trükkimise kulu, reklaam kulu (meediakanalites ).

**1.2.2.3 Kohtumiste ja sündmuste ning teavitustegevuste hindamine** (eelarve tabeli rida 3.1.3). 2025. aastaks kohtumiste ja sündmuste ning teavitustegevuste hindamise kulusid ei ole planeeritud.

**1.3 Tegevuste otsese personalikulu horisontaalne kulukoht** (eelarve tabeli rida 4.1)

Personali palgakuludeks 2025. aastal on planeeritud **62 458 eurot**. Personali palgakulud sisaldavad projektijuhi ja projektispetsialisti tööjõukulu. Projektijuhi ja projektispetsialisti lähetus- ja transpordikuludeks on planeeritud **5 600 eurot**.

Muud elluviimisega seotud otsesed kulud on **2 000 eurot**, mis on mõeldud ettenägematuteks kuludeks, mis on projektiga seotud ja tegevuste elluviimiseks vajalikud.

Kaudsed kulud **25 151 eurot** (7% otsestest kuludest) (eelarve rida 5.1).

**Tegevuste elluviimiseks 2025. aastal kulub 384 451**millest **25 151 eurot** on kaudsed kulud (7% otsestest kuludest).